iktatási szám: 49994 /2023

 2. számú melléklet

**m e g á l l a p o d á s**

**tulajdon- és kezelői jog ingyenes átadásáról**

Tervezet

Amely létrejött egyrészről

**Komáromi Levente**

**Komárominé Senyei Csilla**

**Komáromi József**

**Nagy István**

mint tulajdonjogot átadók (továbbiakban **Átadók**)

másrészről

**Szombathely Megyei Jogú Város Önkormányzata**

székhelye: 9700 Szombathely, Kossuth L. utca 1-3.

statisztikai számjele: 15733658-8411-321-18

adószáma: 15733658-2-18

törzskönyvi azonosító szám: 733656

képviseli: Dr. Nemény András polgármester

mint **tulajdonjogot átvevő** Önkormányzat (a továbbiakban, mint **Önkormányzat**,) együttesen: Szerződő Felek

között az alulírott napon és helyen az alábbi feltételekkel:

1. A Szerződő Felek egyezően az alábbiakat rögzítik:

 **Komáromi Levente** 1472/2186, **Komárominé Senyei Csilla** 469/2186, **Komáromi József** 245/2186 arányú tulajdonában áll a Szombathely belterület **11784/66 hrsz-ú**, 2186 m2 területű „kivett közforgalom elől el nem zárt magánút” megnevezésű, természetben a Szombathely-Bogát, Vízmellék utca folytatásában lévőingatlan, melyet terhel az E.ON Észak-dunántúli Áramhálózati Zártkörűen Működő Részvénytársaság javára bejegyzett vezetékjog.

 **Nagy István** kizárólagos 1/1tulajdonában áll a Szombathely belterület **11790/29 hrsz-ú**, 452 m2 területű „kivett közforgalom elől el nem zárt magánút” megnevezésű, természetben a Szombathely-Bogát, Vízmellék utcával párhuzamos lévőingatlan, melyet terhel az E.ON Észak-dunántúli Áramhálózati Zártkörűen Működő Részvénytársaság javára bejegyzett vezetékjog, valamint az MVM ÉGÁZ-DÉGÁZ Zrt. javára bejegyzett vezetékjog. Az Átadók kijelentik és szavatolják, hogy az ingatlanok fentieket meghaladóan per-, igény- és tehermentesek. Átadók tulajdonjogukat a 30005/65406/2023 és 30005/65407/2023 megrendelésszámon kiállított szemle másolatokkal igazolták.

1. Az 1. pontban megjelölt ingatlanokon és az önkormányzat tulajdonát képező 11789 hrsz-ú ingatlanon Átadók részéről Komáromi Levente, mint engedélyes és nagy István a Vas Megyei Kormányhivatal Szombathelyi Járási Hivatal Közlekedési és Útügyi Osztálya által 2019. július hó 29. napján kiállított VA-6/MEFF01/NS/A/569/17/2005. számú jogerős építési engedélye alapján kiépítette a helyi közúthálózat részét képező új lakó utatakat szilárd burkolattal ellátva, a járdák kivételével. A járdák Önkormányzat által történő megépítésére Komáromi Levente, Nagy István és az Önkormányzat pénzügyi megállapodást kötöttek, amely 1.számú mellékletként ezen szerződés részét képezi.

A Vas Vármegyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztály-Közlekedési és Útügyi Osztálya VA/KMEMFF-KUO/01801-11/2023.számú végleges hatósági határozatával az 1. pontban megjelölt ingatlanokra a Vízmellék utca folytatásának megvalósítására a forgalomba helyezési engedélyt megadta**.**

**3.**) Az átvevő Önkormányzat kijelenti, hogy Szombathely Megyei Jogú Város Közgyűlése 307/2023. (IX.28.) Kgy. számú határozatában egyetértett azzal, hogy az 1.pontban megjelölt Szombathely, 11784/66 hrsz-ú és 11790/29 hrsz-ú ingatlanokon megépített utak, víziközművek, közvilágítási rendszer tulajdoni és kezelői jogát az Önkormányzat az ingatlan-nyilvántartásba bejegyzett tulajdonosoktól térítésmentesen átvegye.

**4.**) A fentiek alapján, figyelemmel az Mötv.13. § (1) bek.2.pontjára(a helyi közutak és tartozékainak, egyéb közterületek fenntartása) valamint a közúti közlekedésről szóló1988.évi I. törvény rendelkezésére Szerződő Felek megállapodnak, hogy az Átadók térítésmentesen (ingyenesen) tulajdonba adják, az Önkormányzat pedig térítésmentesen (ingyenesen) tulajdonba veszi az 1. pontban meghatározott 11784/66 hrsz-ú és 11790/29 hrsz-ú ingatlanokat.

Felek az 1.pontban lévő ingatlanokon elvégzett beruházás értékét az átadók adatszolgáltatása alapján az alábbiakban határozzák meg:

Szombathely belterület 11784/66 hrsz-ú ingatlanon elvégzett beruházás értéke bruttó 87.622.752,-Ft,-, míg a Szombathely belterület 11790/29 hrsz-ú ingatlanon elvégzett beruházás értéke bruttó 8.266.297,-Ft.

Szerződő felek rögzítik, hogy Átadók az Önkormányzat tulajdonában lévő Szombathely belterület 11789 hrsz-ú ingatlanon elvégzett beruházás értéke bruttó 69.436.898,-Ft

**5**.) Az Átadók jelen szerződés aláírásával feltétlen és visszavonhatatlan hozzájárulásukat adják ahhoz, hogy az 1. pontban megjelölt Szombathely belterület 11784/66 hrsz-ú és Szombathely belterület 11790/29 hrsz-ú ingatlanokra az Önkormányzat tulajdonjoga 1/1 tulajdoni arányban – ingyenes tulajdonba adás jogcímén – az ingatlan-nyilvántartásba bejegyzésre kerüljön az Átadók tulajdonjogának egyidejű törlése mellett. A jelen szerződésnek az ingatlannyilvántartásba való benyújtását az Önkormányzat vállalja azzal, hogy a bejegyzéssel felmerülő összes költség (pl. földhivatali igazgatási szolgáltatási díjak) az Átadókat terheli.

**6**.) Szerződő Felek rögzítik továbbá, hogy a megállapodás aláírásával egyidejűleg az Átadók, az 1. pontban megjelölt ingatlanok birtokát és birtokjogát, kezelői jogát átadják az Önkormányzat részére, figyelemmel a közúti közlekedésről szóló 1988.évi I. törvény 32. § (1) bekezdés rendelkezésére, miszerint a helyi közúthálózat – amely közutakból és közforgalom elől el nem zárt magánutakból áll - a települési vagy területi önkormányzat tulajdonában van.

Az Önkormányzat kezelésre csak az építési engedélyben foglaltaknak megfelelő pályaszerkezettel és teherbírással, I. osztályú minőségben megépített közlekedési létesítményt vesz át. Szerződő Felek egyezően megállapítják, hogy a megépített közlekedési létesítmény az építési engedély szerint épült meg megfelelő minőségben.

A Szerződő Felek rögzítik, hogy az utak üzemeltetése, fenntartása, a forgalmi rend mindenkori megfelelőségének biztosítása a jelen szerződés aláírását követően az Önkormányzat kötelezettségét képezi, az Átadók a kezeléssel kapcsolatban az Önkormányzattal szemben semmilyen igénnyel sem élnek.

Az Önkormányzat a szerződés ingatlannyilvántartásba történő bejegyzés napjától kezdve húzza az ingatlan hasznait, és viseli az ingatlannal kapcsolatos terheket és a kárveszélyt.

**7**.) Az Átadók a jelen megállapodás aláírása előtt az Önkormányzat részére átadták az önkormányzati ingatlan-kataszteri nyilvántartás vezetéséhez szükséges dokumentumokat az önkormányzatok tulajdonában lévő ingatlanvagyon nyilvántartási és adatszolgáltatási rendjéről szóló 147/1992.(XI.6.) Korm. rendeletben előírtak szerint. Az Önkormányzat a dokumentumok átvételét a jelen szerződés aláírásával igazolja.

**8.**) Az Átadók kijelentik, hogy teljes cselekvőképességgel rendelkező magyar állampolgárok, míg az Önkormányzat kijelenti, hogy a Magyar Államkincstárnál nyilvántartott költségvetési szerv, az Mötv. alapján működő önkormányzat. A Szerződő Felek szerződéskötési képességükben akadályozva nincsenek.

**9**.) Szerződő Felek rögzítik, hogy az illetékekről szóló 1990. évi XCIII. törvény 5. § (1) bekezdés b) pontja alapján a helyi önkormányzat teljes személyes illetékmentességgel rendelkezik, a jelen jogügylettel kapcsolatban illetékfizetési kötelezettsége nem áll fenn.

**10.**)Szerződő Felek kifejezetten hozzájárulnak ahhoz, hogy az okiratszerkesztéshez szükséges ügyfél-azonosítás érdekében az okiratszerkesztő kamarai jogtanácsos a szükséges okmányokról fénymásolatot készítsen és adataikat jelen szerződés keretében kezelje. Szerződő Felek kijelentik, hogy az okiratszerkesztő kamarai jogtanácsos előzetesen tájékoztatta a szerződő feleket arról, hogy a jogügyletek biztonságának erősítése érdekében a 2017. évi LIII. törvény 7. § (8) bekezdése, valamint az ügyvédi tevékenységről szóló 2017. évi LXXVIII. törvény 32. §-a szerinti személyazonosság-ellenőrzés céljáról, módjáról és tartalmáról, a közreműködés megtagadásának kötelezettségéről, a bejelentési kötelezettségéről és az ellenőrzés során megismert adatok kezeléséről.

**11**.)Szerződő Felek a jelen tulajdonjog és kezelői jog átadásáról szóló Megállapodás szerkesztésével és ellenjegyzésével meghatalmazzák dr. Bozzay Gabriella 9700 Szombathely, Kossuth L.u.1-3.szám, KASZ azonosító 36058032 kamarai jogtanácsost, meghatalmazzák továbbá, hogy a tulajdonjog ingatlan-nyilvántartásba történő bejegyzése iránti eljárásban az illetékes Földhivatal előtt eljárjon, a földhivatali eljárásban feleket akár együttesen, akár külön-külön is képviselje. Szerződő felek meghatalmazzák Dr. Bozzay Gabriella kamarai jogtanácsost, hogy az ügyvédi tevékenységről szóló 2017.évi LXXVIII. törvény 43.§ (2) bekezdés b.) pontja alapján jelen egybefűzött okirat -névaláírásának kivételével – minden oldalát helyettük és nevükben aláírja. Dr. Bozzay Gabriella kamarai jogtanácsos kijelenti, hogy a meghatalmazást elfogadja.

**12**.) A Szerződő Felek kijelentik, hogy a közöttük esetlegesen felmerült vitás kérdéseket békés úton próbálják megoldani. Jelen megállapodásban nem szabályozott kérdésekben a közúti közlekedésről szóló 1988. évi I. törvény, a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX törvény és egyéb vonatkozó jogszabályok rendelkezései az irányadók.

**13**.)Szerződő felek megállapodnak abban, hogy jelen megállapodás hatályba lépésének feltétele, hogy a 2. pontban megjelölt 1. számú mellékletben átadók a járda megépítésével kapcsolatban vállalt fizetési kötelezettségüket az átvevő Önkormányzat felé teljesítsék Szerződő felek között a teljesítést követő nap jelen szerződés hatályba lép.

**14**.) A Szerződő Felek jelen Tulajdonjog és kezelői jog átadásáról szóló megállapodást elolvasás és értelmezés után, mint akaratukkal mindenben megegyezőt 8 példányban az alulírt napon és helyen jóváhagyólag aláírták.

Szombathely, 2023. ……………

|  |  |
| --- | --- |
| …………………………………….. | ………………………………….. |
|  **Komáromi Levente** **átadó**  | **Komárominé Senyei Csilla átadó****átadó** |

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |  |  |  |  |
| --- | --- | --- | --- | --- | --- |
|

|  |  |
| --- | --- |
|  …………………………………  | ………………………………….. |
| **Komáromi József****átadó**  | **Nagy István****átadó** |

 |  |

 |  |
|  |  |

|  |  |
| --- | --- |
| ……………………………………………… |  |
| **Szombathely Megyei Jogú Város****Önkormányzata****átvevő****képviseletében eljár:****dr. Nemény András****polgármester** |  |
|  |  |
|  |  |

Alulírott kamarai jogtanácsos az ügyvédi tevékenységről szóló 2017. évi LXXVIII. törvény 43. § (1) bekezdése alapján bizonyítom, hogy ezen okirat a felek kinyilvánított akaratának és a jogszabályoknak megfelel, és az okiratban megjelölt felek az okiratot előttem írták alá.

**Ellenjegyzem:**

Szombathelyen 2023……………

Dr. Bozzay Gabriella kamarai jogtanácsos

kamarai jogtanácsosi szám:36058032